CEL.ro, magazin online gestionat de compania Corsar Online, lansează începând cu luna martie a acestui an o platformă de tip marketplace.

FOTO: Shutterstock

Acest lucru presupune faptul ca utilizatorii pot cumpăra de pe CEL.ro produse comercializate de alți vânzători, potrivit wall-street.ro Comanda este preluată de site, însă produsul este livrat de magazinul partener, potrivit wall-street.ro.

Lansarea platformei marketplace este un proiect pe care echipa CEL.ro l-a creat pentru a veni în sprijinul clienților magazinului online, spun reprezentanții magazinului. Principalul obiectiv a fost acela de a le propune consumatorilor o gama variata de categorii si produse si de a le oferi o experiență completă în ceea ce priveste procesul de cumparare. Printre noile categorii adăugate se număra: fashion, home&deco, bricolaj si accesorii.

CEL.ro are peste 2 milioane de vizitatori unici, iar în platformă, pâna în prezent, sunt înscriși 200 de furnizori și listate peste 70.000 de produse.